KOMISIJOS SPRENDIMAS

2005 m. kovo 23 d.

nustatantis patikslintus ekologinius kriterijus, taikomus suteikiant Bendrijos ekologinį ženklą rankomis plaunamų indų plovikliams

(pranešta dokumentu Nr. C(2005) 1026)

(tekstas svarbus EEE)

(2005/342/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos (1), ypač į jo 6 straipsnio 1 dalies antrąją pastraipą,

pasitarusi su Europos Sąjungos ekologinio ženklinimo valdyba,

kadangi:

PRIĖMĖ ŠĮ SPRENDIMĄ:

1 straipsnis

Produktų grupę „rankomis plaunamų indų plovikliai“ sudaro:

Produktų grupę sudaro buitiniam ir profesiniam naudojimui skirti produktai.

2 straipsnis

Siekiant pagal Reglamentą (EB) Nr. 1980/2000 gauti Bendrijos ekologinį ženklą rankomis plaunamų indų plovikliams, ploviklis turi priklausyti rankomis plaunamų indų ploviklių produktų grupei ir turi atitikti šio sprendimo priede išdėstytus ekologinius kriterijus.

3 straipsnis

Ekologiniai kriterijai ir atitinkami įvertinimo bei tikrinimo reikalavimai, nustatyti rankomis plaunamų indų ploviklių produktų grupei, galioja iki 2008 m. gruodžio 31 d.

4 straipsnis

Administravimo tikslais rankomis plaunamų indų ploviklių produktų grupei priskiriamas kodas 019.

5 straipsnis

Sprendimas 2001/607/EB panaikinamas.

6 straipsnis

Ekologiniai ženklai, prieš šio sprendimo paskelbimą išduoti produktams, kurie priskiriami rankomis plaunamų indų ploviklių produktų grupei, gali būti toliau naudojami iki 2006 m. kovo 31 d.

Jei paraiškos gauti ekologinį ženklą produktams, kurie priskiriami rankomis plaunamų indų ploviklių produktų grupei yra pateiktos iki šio sprendimo paskelbimo datos, ekologinis ženklas tiems produktams gali būti išduotas pagal Sprendime 2001/607/EB nustatytas sąlygas. Tokiais atvejais ekologinis ženklas gali būti naudojamas iki 2006 m. kovo 31 d.

7 straipsnis

Šis sprendimas skirtas valstybėms narėms.

(1) OL L 237, 2000 9 21, p. 1.

(2) OL L 214, 2001 8 8, p. 30.

Neorganinių ingredientų DF nustatomas pagal stebimą skaidymo greitį. Jei ingredientas suskaidomas per 5 paras: DF = 0,05, per 15 parų: DF = 0,15 arba per 50 parų: DF = 0,5.

Trūkstant toksiškumo duomenų, TF yra apskaičiuojamas kaip C 12/14 alkilsulfato (AS) ir C 16/18 alkilsulfato (AS) verčių vidurkis.

III priedėlis

Veiksmingumo bandymo schema

Veiksmingumo bandymo tikslas – palyginti bandomojo ir etaloninio produktų plovimo gebą ir plovimo efektyvumą. Pagal schemą galima taikyti įvairias bandymo metodikas, jei bandymo metodikos dalį sudaro toliau pateikti reikalavimai. Darant bandymą plauti galima rankomis arba mechaninį darbą galima patikėti mašinai. Bandant galima plauti molinius ir porceliano indus, pvz., gilias ir negilias lėkštes, arba galima bandyti nenaudojant šių indų.

BANDYMŲ SKAIČIUS

Turi būti daromi penki bandymų ciklai, kurių kiekviename lyginami bandomieji ir etaloniniai produktai. Kiekvieną ciklą sudaro du atskiri bandymai: vienas – bandomojo produkto, kitas – etaloninio produkto. Be dešimties atskirų bandymų turi būti daromas bent vienas papildomas bandymas, kuriame rankomis plaunamų indų ploviklis nenaudojamas (plovimo vandeniu bandymas). Šiuo bandymu turi būti įrodyta, kad pasirinktojo bandymo metodo rezultatai patvirtina geresnį bandomojo produkto plovimo veiksmingumą palyginti su grynu vandeniu.

VANDENS PARAMETRAI

— Visuose atskiruose bandymuose turi būti naudojamas vienodas vandens tūris. Tūris matuojamas litrais vieno ženklo po kablelio tikslumu.

— Turi būti žinomas vandens kietumas, išreikštas kietumo laipsniais OdH, ir kalcio bei magnio jonų santykis.

— Turi būti vienoda vandens temperatūra visuose atskiruose bandymuose. Ji matuojama bandymo pradžioje ir visą bandymą išlaikoma pastovi. Tačiau priimtinas vandens temperatūros mažėjimas vykstant bandymui, jei toks temperatūros mažėjimas patvirtinamas dokumentais visiems atskiriems bandymams.

BANDOMOJO IR ETALONINIO PRODUKTŲ PARAMETRAI

— Etaloniniu produktu gali būti rinkos geriausias produktas arba tos rūšies būdingas preparatas.

— Jei etalonu naudojamas rinkos geriausias produktas, jis turi būti vienas iš 3–4 produktų, pasiekusių didžiausią pardavimo apimtį regione, kuriame ruošiamasi prekiauti ekologinį ženklą turinčiu produktu. Be to, geriausią rinkos etaloninį produktą turi patvirtinti kompetentinga institucija, o prekių ženklas turi būti žinomas visuomenei.

— Jei etalonu naudojamas tos rūšies būdingas produktas, jo sudėtis turi atitikti tipinę rinkoje esančių produktų sudėtį. Be to, etaloninį tos rūšies būdingą produktą turi patvirtinti kompetentinga institucija, o jo tikslią sudėtį turi būti įmanoma sužinoti visiems nemokamai.

— Būtina rekomenduoti visiems bandymams naudojamą bandomojo ir etaloninio produktų dozę, normuojama pagal duotą vandens tūrį ir sveriama gramais vieno ženklo po kablelio tikslumu. Jei rekomenduojama etaloninio produkto dozė nėra nurodyta, turi būti naudojama vienoda bandomojo ir etaloninio produkto dozė.

— Jei nurodomas dozės intervalas, darant bandymą naudojama mažiausia rekomenduojama dozė.

— Ploviklis turi būti sumaišytas ir visiškai ištirpintas vandenyje.

NEŠVARUMŲ PARAMETRAI

— Turi būti naudojami bent vieno tipo nešvarumai, daugiausiai sudaryti iš šviežių gyvūninių ir augalinių riebalų.

— Visuose atskiruose bandymuose turi būti naudojami tie patys nešvarumai.

— Turi būti detaliai aprašyta nešvarumų kilmė arba cheminė sudėtis, pvz., alyvų aliejus, galvijų taukai ir t. t.

— Nešvarumai turi būti vienalyčiai ir vienodos konsistencijos.

— Vienu kartu turi būti paruoštas nešvarumų kiekis, kurio pakaktų visam bandymui.

— Nešvarumų, kuriais dengiamas substratas, pvz., gilios arba negilios lėkštės, arba kurie dedami į plovimo vandenį, kiekis turi būti vienodas visuose atskiruose bandymuose, jie turi būti sveriami gramais vieno ženklo po kablelio tikslumu.

BANDYMO EIGA

— Tyrėjui (-ams) bandomasis ir etaloninis produktai turi būti anoniminiai.

— Dėl kiekvieno atskiro bandymo elementų ir stadijų turi būti nuspręsta iš anksto ir kiekvienam atskiram bandymui jie turi būti vienodi.

— Darant visus atskirus bandymus turi būti matuojama ir išlaikoma pastovi patalpos temperatūra ir santykinė drėgmė.

— Iš anksto turi būti nustatyta nekintama dengimo nešvarumais metodika, kurią taikant būtų pakankamai laiko jiems išdžiūti.

— Iš anksto turi būti aprašyta nekintama rankinio indų plovimo arba mechanizuoto nešvarumų šalinimo metodika.

— Turi būti daromi bent penki atskiri bandomojo ir etaloninio produkto bandymai ir bent vienas plovimo vandeniu be ploviklio bandymas.

EFEKTYVUMO ĮVERTINIMAS

— Bandymu turi būti įmanoma gauti rezultatus efektyvumo matui nustatyti. Efektyvumas turi būti apibūdinamas kaip gramais išreikštas nešvarumų kiekis, kurį galima pašalinti 5 litrais vandens, pasiekiant iš anksto nustatytą soties tašką. Soties tašku gali būti, pvz., plaunamųjų savybių išnykimas, nešvarumų plaukiojimas vandens paviršiumi, ne visiškas paviršiaus dengimas putų sluoksnių arba putų nebuvimas.

ŠVARUMO ĮVERTINIMAS

— Bandymu turi būti įmanoma gauti rezultatus švarumo matui nustatyti. Švarumas gali būti matuojamas vizualiai, optiniu prietaisu arba taikant kitą tinkamą metodą. Dėl matavimo metodo, įskaitant galimą vertinimo balais sistemą, turi būti apsispręsta iš anksto.

LYGINIMAS

— Bandymo ciklo rezultatas yra teigiamas, kai bandomojo produkto plovimo efektyvumas arba švarumas atitinka šiuos etaloninio produkto parametrus arba yra geresnis.

— Laikoma, kad bandomasis produktas atitinka veiksmingumo reikalavimus, kai teigiami rezultatai gaunami bent 80 % bandymo ciklų. Kaip alternatyvą pareiškėjas gali taikyti statistinius metodus ir įrodyti, kad bandomasis produktas atitinka etaloninį produktą arba yra geresnis bent 80 % bandymo ciklų, esant 95 % vienpusiam pasikliovimo intervalui.

— Be to, turi būti parodyta, kad bandomojo produkto plovimo geba yra geresnė už gryno vandens plovimo gebą.

DOKUMENTAI

Apie visus bandymus pateikiama ataskaita pagal šią specifikaciją. Ataskaitą turi sudaryti šie punktai:

— aprašymas, kaip nuo tyrėjo (-ų) buvo paslėpta bandomojo ir etaloninio produktų tapatybė;

— bandymų patalpos temperatūra ir drėgmė, detalės, kaip tyrėjas (-ai) užtikrino šių sąlygų pastovumą visuose atskiruose bandymuose;

— nešvarumų sudėties ir metodikos, taikytos nešvarumų vienalytiškumui ir vienodai konsistencijai užtikrinti, aprašymas;

— vandens kietumas, kaip jis buvo pasiektas, kalcio ir magnio jonų santykio detalus aprašymas;

— atskiruose bandymuose naudojamo vandens kiekio ir reikalavimo vandens temperatūrai detalus aprašymas;

— kiekvienam atskiram bandymui sveriamo rankomis plaunamų indų ploviklio rezultatų detalus aprašymas, metodikos, taikomos produktui tirpinti vandenyje, aprašymas;

— metodikos, taikomos substratui (pvz., gilioms arba negilioms lėkštėms) dengti nešvarumais arba nešvarumams dėti į vandenį, aprašymas;

— kiekvienam atskiram bandymui naudojamų nešvarumų svėrimo rezultatų detalus aprašymas;

— kitų kiekvieno atskiro bandymo elementų ir stadijų aprašymas;

— plovimo efektyvumo ir švarumo matavimo aprašymas;

— neapdoroti visų bandymo ciklų duomenys, nustatyti kaip plovimo efektyvumas arba švarumas;

— galutiniai rezultatai, įskaitant vandens (kuriame ploviklis naudojamas) bandymo rezultatus, ir, jei tinka, statistinis duomenų įvertinimas.

Pastaba dėl esamų bandymo metodų

IKW veiksmingumo bandymas „Rankomis plaunamų indų ploviklių plovimo kokybės įvertinimo rekomendacijos“ („Recommendation for the Quality Assessment of the Cleaning Performance of Hand Dishwashing Detergents“) (Nitsch, C. & Hüttmann, G. SÖFW-Journal, 128, Jahrgang 5, 2002) ir CHELAB bandymas „Plovimas skystaisiais plovikliais. Palyginamojo nešvarumų šalinimo veiksmingumo įvertinimas“ („Washing up liquid detergents: Assessment of comparative soil removal performance“) (Vidinis CHELAB metodas Nr. 0357) atitinka šios schemos reikalavimus, jei įtraukiamas švarumo bandymas.

Danijos vartotojų informacijoje pateiktas veiksmingumo bandymas („Rankomis plaunamų indų ploviklių bandymas“; antraštė danų kalba: „Undersøgelse af håndopvaskemidler med FI smuds“, 2003) atitinka šios schemos reikalavimus, jei įtraukiamas plovimo efektyvumo bandymas.

CTTN-IREN veiksmingumo bandymas „Plovimo efektyvumas ir putojimo geba šalinant nešvarumus/indų plovimo bandymas“ („Washing efficiency and foaming power with soils/Dish Washing Test“) (CTTN-IREN – BP41 – 69131 Ecully CEDEX, Prancūzija) atitinka šios schemos reikalavimus, jei atliekami pagal schemą nustatyti bandymai.